กรุงศรีชูบัตรกรุงศรี เดบิต Rilakkuma TMตั้งเป้าออกบัตร 200,000 ใบ ภายในปีนี้
นายกฤษณ์ จันทโนทก ผู้ช่วยกรรมการผู้จัดการใหญ่ ผู้บริหารสายงานกลยุทธ์ลูกค้าบุคคล และบริหารผลิตภัณฑ์เงินฝาก การลงทุน ประกันภัย และธนบดี ธนาคารกรุงศรีอยุธยา เปิดเผยว่า การเปิดตัว บัตรกรุงศรี เดบิต Rilakkuma TM เป็นการขยายฐานลูกค้าในกลุ่มนักเรียน นักศึกษา และวัยเริ่มทำงาน ซึ่งมีอายุระหว่าง 15-35 ปี ผ่านกลยุทธ์ Emotional Marketing
30 มี.ค. 2558

นายกฤษณ์ จันทโนทก ผู้ช่วยกรรมการผู้จัดการใหญ่ ผู้บริหารสายงานกลยุทธ์ลูกค้าบุคคล และบริหารผลิตภัณฑ์เงินฝาก การลงทุน ประกันภัย และธนบดี ธนาคารกรุงศรีอยุธยา เปิดเผยว่า การเปิดตัว บัตรกรุงศรี เดบิต Rilakkuma TM เป็นการขยายฐานลูกค้าในกลุ่มนักเรียน นักศึกษา และวัยเริ่มทำงาน ซึ่งมีอายุระหว่าง 15-35 ปี ผ่านกลยุทธ์ Emotional Marketing
โดยเลือกใช้คาแรกเตอร์ตัวการ์ตูนที่ได้รับความชื่นชอบจากกลุ่มลูกค้าเป้าหมาย คือ Rilakkuma TM หมีสีน้ำตาลจากญี่ปุ่นที่มีคาแรกเตอร์น่ารักเฉพาะตัว สดใส ผ่อนคลาย สบายๆ สะท้อนไลฟ์สไตล์ของลูกค้ากลุ่มดังกล่าว นอกจากนี้ยังเพิ่มความพิเศษด้วยการออกแบบการ์ตูน คาแรกเตอร์ใหม่เป็นลิมิเต็ด อิดิชั่น ภายใต้ธีม “อโลฮา” รับลมร้อน ช่วงเวลาแห่งการพักผ่อน ซึ่งเชื่อว่าจะได้รับการตอบรับที่ดีทั้งจากกลุ่มเป้าหมายและลูกค้าคนไทยซึ่งนิยมชื่นชอบการ์ตูนคาแรกเตอร์
สำหรับลูกค้าที่สนใจสามารถสมัครบัตรกรุงศรี เดบิต Rilakkuma TM มี 3 ดีไซน์ 3 สี ให้สะสม ตั้งแต่วันนี้ ในอัตราค่าธรรมเนียมการออกบัตร 300 บาท และค่าธรรมเนียมรายปี 250 บาท สำหรับลูกค้าที่สมัครภายในวันที่ 31 กรกฎาคมนี้ รับทันที สมุดบัญชีออมทรัพย์ลาย Rilakkuma TM กล่อง Rilakkuma TM Duo Box 1 ชุด มูลค่า 690 บาท และ Krungsri Yellow Points 150 คะแนน พร้อมรับคะแนนสะสมทุกครั้งที่ทำรายการผ่าน Krungsri ATM, Krungsri Mobile Application และ Krungsri Online เพื่อแลกเป็นเงินสดหรือของกำนัลโดนใจ นอกจากนี้ กรุงศรียังเตรียมกิจกรรมพิเศษเพื่อเอาใจแฟนๆ Rilakkuma TM ซึ่งจะจัดขึ้นเร็วๆ นี้ ติดตามรายละเอียดได้ที่www.facebook.com/KrungsriSimple หรือ Krungsri Simple Line Official account
ผู้ถือบัตรกรุงศรี เดบิต Rilakkuma TM จะได้รับสิทธิประโยชน์ในการถอนเงินได้ทุกที่ทั่วโลก สูงสุด 100,000 บาท ต่อวัน ชำระค่าสินค้าและบริการผ่านเครื่องกรุงศรี ATM สูงสุด 200,000 บาท และรูดซื้อสินค้าและบริการ ณ ร้านค้าที่มีสัญลักษณ์ VISA สูงสุด 100,000 บาท ต่อวัน